Έβα Πάγιορ

Η Έβα Πάγιορ (πολωνικά: Ewa Pajor, γενν. 3 Δεκεμβρίου 1996) είναι Πολωνή επαγγελματίας ποδοσφαιρίστρια, η οποία αγωνίζεται ως επιθετικός για την Μπαρτσελόνα. Είναι διεθνής με την Εθνική Πολωνίας.

 Σταδιοδρομία σε συλλόγους 

 Βόλφσμπουργκ 
Τον Ιούνιο του 2015, η Πάγιορ υπέγραψε διετές συμβόλαιο με την ΦφΛ Βόλφσμπουργκ, το οποίο στη συνέχεια παρατάθηκε τον Δεκέμβριο του 2017, με ισχύ μέχρι τις 30 Ιουνίου 2020. Τον Απρίλιο του 2020, η Πάγιορ υπέγραψε παράταση συμβολαίου μέχρι το 2023.

Τη σεζόν 2018-19, κέρδισε το Πρωτάθλημα Γερμανίας, το Κύπελλο Γερμανίας και τον τίτλο της κορυφαίας σκόρερ της Μπούντεσλιγκα, σημειώνοντας 24 γκολ σε 19 αγώνες.

Τον Ιούνιο του 2024, η Πάγιορ υπέγραψε τριετές συμβόλαιο με την Μπαρτσελόνα.

 Εθνική ομάδα 
Συμμετείχε με την Εθνική Πολωνίας Κ17 στο Ευρωπαϊκό Πρωτάθλημα Κ17 που πραγματοποιήθηκε τον Ιούνιο του 2013, με την ομάδα να κερδίζει το χρυσό μετάλλιο. Στις 9 Οκτωβρίου, έλαβε το Βραβείο Χρυσής Παίκτριας Κ17 της UEFA για την καλύτερη παίκτρια κάτω των 17 ετών.

Έκανε το ντεμπούτο της στην Εθνική Πολωνίας γυναικών υπό τον προπονητή Βόιτσιεχ Μπάσιουκ, στο αγώνα μεταξύ της Πολωνίας εναντίον της Τσεχίας, ως μέρος του φιλικού τουρνουά του Balaton Cup στην Ουγγαρία, στις 20 Αυγούστου 2013. Η Πάγιορ εισήλθε στο γήπεδο στο 75ο λεπτό, αλλά στο επόμενο λεπτό κέρδισε ένα πέναλτι, με το οποίο σκόραρε η Πατσίτσια Ποζέρσκα. Η Πάγιορ σκόραρε στο 84ο λεπτό.

Συμμετείχε στο Istria Cup του 2015 στην Κροατία, το οποίο κέρδισε η Πολωνία, κερδίζοντας στον τελικό τη Σλοβακία.

Στις 6 Σεπτεμβρίου 2022, αφού σκόραρε τρία γκολ εναντίον της Κοσόβου, η Πάγιορ έγινε ο κορυφαία σκόρερ στην ιστορία της Εθνικής Πολωνίας, μπροστά από την προηγούμενη κάτοχο του ρεκόρ, Μάρτα Οτρέμπσκα.

 Διακρίσεις 
Μέντικ Κόνιν

 Πρωτάθλημα Πολωνίας: 2013-14, 2014-15
 Κύπελλο Πολωνίας: 2012-13, 2013-14, 2014-15

Βόλφσμπουργκ

 Μπούντεσλιγκα: 2016-17, 2017-18, 2018-19, 2019-20, 2021-22
 Κύπελλο Γερμανίας: 2015-16, 2016-17, 2017-18, 2018-19, 2019-20, 2020-21, 2021-22, 2022-23, 2023-24
 ΟΥΕΦΑ Τσάμπιονς Λιγκ: Φιναλίστ 2015-16, 2017-18, 2019-20, 2022-23

Πολωνία

 Istria Cup: 2015

Πολωνία Κ17

 Ευρωπαϊκό Πρωταθλήματα Κ17: 2013

 Ατομικές

 Πολωνή Ποδοσφαιρίστρια της Χρονιάς: 2018, 2019, 2022, 2023
 Κορυφαία σκόρερ της Μπούντεσλιγκα: 2018-19, 2023-24
 Κορυφαία σκόρερ του ΟΥΕΦΑ Τσάμπιονς Λιγκ: 2022-23
 Χρυσή Παίκτρια του Ευρωπαϊκού Πρωταθλήματος Κ17: 2013

 Παραπομπές 

 Εξωτερικοί σύνδεσμοι 


Κατηγορία:Πολωνές ποδοσφαιρίστριες
Κατηγορία:Επιθετικοί ποδοσφαιριστές
Κατηγορία:Ποδοσφαιρίστριες Εθνικής Πολωνίας
Κατηγορία:Ποδοσφαιρίστριες ΦφΛ Βόλφσμπουργκ
Κατηγορία:Ποδοσφαιρίστριες Μπαρτσελόνα